
Д О К Л А Д Н А    З А П И С К А
ОТ ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС
[bookmark: _GoBack]Относно: Отдаване под наем, за срок от 5 (пет) години, чрез провеждане на публично оповестен конкурс, на обособена част от имот, с позиция Е35 по актуалнa план - схема на преместваемите обекти по чл. 56 от Закона за устройство на територията към действащия ПУП-ПРЗ на „Приморски парк“, град Бургас, за поставяне на преместваем обект с площ 15 кв. м, за извършване на търговска дейност




УВАЖАЕМИ  ОБЩИНСКИ СЪВЕТНИЦИ,
В актуалната план - схема на преместваемите обекти по чл. 56 от Закона за устройство на територията (ЗУТ) към действащия ПУП-ПРЗ на „Приморски парк“, град Бургас е отразена позиция Е35 за поставяне на целогодишен преместваем обект с площ 15 кв.м, за извършване на търговска дейност – заведение за обществено хранене, кафе и закуски. 
Цитираната позиция представлява обособена част от имот, актуван с Акт № 4238/26.04.2006 г. за публична общинска собственост, находяща се източно от страна на сградата на Летен театър - Бургас, ПИ с идентификатор 07079.618.6.2 по КККР на град Бургас. 
С оглед ефективното стопанисване и поддръжка на прилежащата към обекта територия - публична общинска собственост и необходимостта от благоустрояване на същата, е целесъобразно позиция Е35 по действащата план - схема на преместваемите обекти по чл. 56 от ЗУТ, да бъде отдадена под наем, чрез провеждане на публично оповестен конкурс.
Целта е пространството откъм морето да се оформи като кът за отдих и развлечение, като за постигане на завършеност, преместваемият обект и пространството около него - между източната фасада на сградата на Летен театър – Бургас и пешеходната алея, трябва да кореспондират със стила на реконструираната сграда на театъра. 
Предвид изложеното, при провеждане на конкурса следва да се цени визията на обекта. 
Съобразявайки действащите нормативни актове, конкурсът следва да се проведе при следните условия:
I. Конкурсна цена 
	Началната месечна наемна цена за отдаване под наем на описания обект се определя съгласно Приложение № 3 от Наредбата за определянето и администрирането на местните такси и цени на услуги на територията на Община Бургас, приетa от Общински съвет - Бургас на проведеното на 18.12.2018 г. заседание на Общински съвет Бургас, както следва: 
	Определените размери на такси за ползване на тротоари, площадки, улични платна и други терени за търговска дейност на територията на Приморски парк са в размери: за летен сезон (от месец април до месец октомври, включително) - 30,00 лв./кв. м; за зимен сезон (от месец ноември до месец март, включително) – 20,00 лв./кв. м. 
	На база посочените цени се определя началната конкурсна месечна наемна цена за отдаване под наем на обекта, както следва: 
7 (месеца) x 30,00 лв. (за м. от април до октомври) + 5 (месеца) x 20 лв. (за м. от ноември до март) = 310,00 лв.
310,00 лв. ÷ 12 (месеца) = 25,80 лв. (средномесечна наемна цена/кв.м)
25,80 лв./кв.м х 15 кв.м = 387,00 (триста осемдесет и седем) лева.
II. Условия на конкурса, по които ще се оценяват офертите
Офертите, предоставени от участниците в конкурса, трябва да съдържат следните минимални условия:
1. Конкурсна месечна наемна цена  - не по-малка от 387,00 (триста осемдесет и седем) лева, без ДДС.
2. Идеен проект за визия на преместваемия обект и благоустрояване на прилежащата територия, придружен с обяснителна записка, съдържаща визуализация и детайлно описание. 
III. Критерии за оценяване на офертите и начина на определяне на тежестта им в комплексната оценка
Офертите на участниците ще се оценяват по метода  – икономически най-изгодното предложение, като класирането се извърши на база следните критерии:
1. К1 – Цена (месечна наемна цена, в лева, без ДДС):
Кандидатите получават от 1 до 80 точки.
Оценяването се извършва по формулата: 
К1 =  Ц (участник)     х 100,
Ц (максимална)
където Ц (участник) е предложената от кандидата цена, а Ц (максимална) е най–високата предложена цена.
Тежест на критерия: N1=0,8
2.  К2 – оценка на идейния проект за визия на преместваемия обект и благоустрояване на прилежащата територия, придружен с обяснителна записка.
Кандидатите получават от 1 до 20 точки.
Визията на обекта трябва да кореспондира с облика на Летния театър, да допълва пространството откъм пешеходната алея и да създава усещане за завършеност на ансамбъла. 
Представените идейни проекти ще се оценяват от Комисията за провеждане на търгове, конкурси, приватизация и реализация на малки благоустройствени проекти, чрез тайно гласуване. Всеки член на комисията оценява идейния проект, като дава оценка от 1 до 20 точки и  поставя оценката си в плик, без да посочва името си. Оценките се сумират и сборът им се разделя на броя на членовете на комисията, като полученото частно представлява оценката за съответния проект.
Тежест на критерия N2=0,2
Комплексната оценка на предложенията на допуснатите кандидати се извършва по формулата:
К=К1хN1+К 2хN2
На първо място ще бъде класиран кандидатът получил най-висок брой точки, изразяващ се в комплексна оценка – К.
При равен брой точки, се провежда таен търг между кандидатите, получили еднакъв брой точки, докато един от тях достигне по-висока месечна наемна цена. За целта кандидатите попълват ново наддавателно предложение, като трябва да наддадат с минимум една стъпка от достигнатата месечна наемна цена.
Предвид изложеното и на основание правомощията ми по чл. 60, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 14, ал. 7 от Закона за общинската собственост и чл. 14, ал. 1 и ал. 2 от Наредбата за реда за придобиване, управление и разпореждане с общински имоти и вещи, приета с решение на Общински съвет - Бургас, по т. 1, Протокол № 13/28.06.2016 г., изм. и доп. с решения на Общински съвет – Бургас, по т. 4, Протокол 36/19.12.2017 г., да вземе следните
Р  Е  Ш  Е  Н  И  Я:
I. Да се oтдаде под наем, за срок от 5 (пет) години, чрез провеждане на публично оповестен конкурс, обособена част от имот, актуван с Акт № 4238/26.04.2006 г. за публична общинска собственост, с позиция Е35 по актуалния план - схема на преместваемите обекти по чл. 56 от Закона за устройство на територията към действащия ПУП-ПРЗ на „Приморски парк“, град Бургас, за поставяне на преместваем обект с площ 15 кв. м, за извършване на търговска дейност.
II. Условия на конкурса, по които ще се оценяват офертите:
Офертите, предоставени от участниците в конкурса, трябва да съдържат следните минимални условия:
1. Конкурсна месечна наемна цена  - не по-малка от 387,00 (триста осемдесет и седем) лева, без ДДС.
2. Идеен проект за визия на преместваемия обект и благоустрояване на прилежащата територия, придружен с обяснителна записка, съдържаща визуализация и детайлно описание.
III. Критерии за оценяване на офертите и начина на определяне на тежестта им в комплексната оценка:
Офертите на участниците ще се оценяват по метода  – икономически най-изгодното предложение, като класирането се извърши на база следните критерии:
1. К1 – Цена (месечна наемна цена, в лева, без ДДС):
Кандидатите получават от 1 до 80 точки.
Оценяването се извършва по формулата: 
К1 =  Ц (участник)     х 100,
Ц (максимална)
където Ц (участник) е предложената от кандидата цена, а Ц (максимална) е най–високата предложена цена.
Тежест на критерия: N1=0,8
2.  К2 – оценка на идейния проект за визия на преместваемия обект и благоустрояване на прилежащата територия, придружен с обяснителна записка.
Кандидатите получават от 1 до 20 точки.
Визията трябва да кореспондира с облика на сградата на Летния театър, да допълва пространството откъм пешеходната алея и да създава усещане за завършеност на ансамбъла. 
Оценяването се извършва от Комисията за провеждане на търгове, конкурси, приватизация и реализация на малки благоустройствени проекти с тайно гласуване. Всеки член на комисията оценява идейния проект, като дава оценка от 1 до 20 точки и  поставя оценката си в плик, без да посочва името си.
Оценките се сумират и сборът им се разделя на броя на членовете на комисията, като полученото частно представлява оценката за съответния проект.
Тежест на критерия N2=0,2
Комплексната оценка на предложенията на допуснатите кандидати се извършва по формулата:
К=К1хN1+К 2хN2
На първо място ще бъде класиран кандидатът получил най-висок брой точки, изразяващ се в комплексна оценка – К.
При равен брой точки, се провежда таен търг между кандидатите, получили еднакъв брой точки, докато един от тях достигне по-висока месечна наемна цена. За целта кандидатите попълват ново наддавателно предложение, като трябва да наддадат с минимум една стъпка от достигнатата месечна наемна цена.
Приложение: 
1. Акт №  4238/26.04.2006 г. за публична общинска собственост;
2. Извадка от план - схема на преместваемите обекти по чл. 56 от ЗУТ към действащия ПУП-ПРЗ на „Приморски парк“, град Бургас.

Директор на дирекция УОС

Инж. Минка Чаушева 
Началник отдел ОС

Катерина Сидерова  
Гл. юрисконсулт в дирекция УОС

Изготвил: 
Сребрина Борисова 
Специалист при Община Бургас

